കാണാതായയാളുടെ മൃതദേഹം കിണറ്റില് കണ്ടെത്തി ഇരിട്ടി: കാണാതായയാളുടെ മൃതദേഹം കിണറ്റില് കണ്ടെത്തി. കാക്കയങ്ങാട് കായപ്പനിച്ചി സ്വദേശി രാധാകൃഷ്ണന്റെ 49 മൃതദേഹമാണ് കാക്കയങ്ങാട് ടൗണിന് സമീപമുള്ള കിണറ്റില് കണ്ടെത്തിയത്. കഴിഞ്ഞ ഏഴുമുതലാണ് കായപ്പനിച്ചിയിലെ കീരിക്കുംപാറ രാധാകൃഷ്ണനെ കാണാനില്ലെന്ന് ബന്ധുക്കള് മുഴക്കുന്ന് പോലീസില് പരാതി നല്കിയത്. പോലീസ് കേസെടുത്ത് അന്വേഷണം നടത്തിവരുന്നതിനിടയിലാണ് കാക്കയങ്ങാട് ബ്രോഡ്ബീന് ഹോട്ടലിന് സമീപത്തെ നിര്മാണത്തിലിരിക്കുന്ന കെട്ടിടത്തിലെ കിണറ്റില് മൃതദേഹം കണ്ടെത്തിയത്. തുടര്ന്ന് പേരാവൂര് അഗ്നിരക്ഷാസേനയും മുഴക്കുന്ന് പോലീസും നാട്ടുകാരുടെ സഹകരണത്തോടെ മൃതദേഹം പുറത്തെടുക്കുകയായിരുന്നു. അഴുകിയ നിലയിലായിരുന്നു മൃതദേഹം. മുഴക്കുന്ന് പ്രിന്സിപ്പല് എസ്ഐ കെ.കെ. സോബിന്റെ നേതൃത്വത്തില് ഇന്ക്വസ്റ്റ് നടത്തിയ മൃതദേഹം പോസ്റ്റ് മോര്ട്ടത്തിനായി കണ്ണൂര് ഗവ. മെഡിക്കല് കോളജ് ആശുപത്രി മോര്ച്ചറിയിലേക്ക് മാറ്റി. ഭാര്യ: രജനി. മക്കള്: അഭിരാജ്, ആദിത്യ, അമല്രാജ്.